	ОДОБРЯВАМ: 

	 


	 

	Миглена Павлова
изпълнителен директор на АОП 



	

	СТАНОВИЩЕ*
за осъществен контрол по чл. 233 от ЗОП 

	ВЪЗЛОЖИТЕЛ 

	Наименование:

Многопрофилна болница за активно лечение /МБАЛ/ - Силистра АД
Вид:

Публичен
Партиден номер в РОП:

1098


	 

	

	ПОРЪЧКА 

	Обект на поръчката:

Услуги
Предмет: "Доставка на питейна вода и отвеждане на отпадъчни води за нуждите на „МБАЛ Силистра” АД гр. Силистра".
Прогнозна стойност:

400000 BGN


	 

	ПРОЦЕДУРА 

	Уникален номер в РОП:

01098-2017-0006
Вид на процедурата:

Договаряне без предварително обявление
Решение за откриване на процедурата:

№ 16 от 07.11.2017 г. 


	 

	СТАНОВИЩЕ 

	Прилагано правно основание:

Чл. 79, ал. 1, т. 3 от ЗОП
Изисквания на ЗОП:
- възлагането на обществената поръчка на друго лице би довело до нарушаване на изключителни права, включително на права на интелектуална собственост;

 - не съществува достатъчно добра алтернатива или заместител и отсъствието на конкуренция не се дължи на изкуствено стесняване на параметрите на поръчката.

Представени от възложителя мотиви и доказателства:
В Агенцията по обществени поръчки е изпратено Решение № 16 от 07.11.2017 г. на изпълнителния директор на „МБАЛ – Силистра” АД за откриване на процедура на договаряне без предварително обявление.

В поле IV.7) от решението е посочено, че прогнозната стойност на поръчката е 400 000 лв. без ДДС.

В поле V.2) от решението е отбелязано, че на основание чл. 65, ал. 1 от Правилника за прилагане на Закона за обществените поръчки (ППЗОП) няма да се изпраща покана за участие в процедурата, а договорът за осъществяване на дейностите, предмет на настоящата поръчка ще бъде сключен с дружеството „Водоснабдяване и канализация” ООД, гр. Силистра. 

Справка на интернет-страницата на Комисията за енергийно и водно регулиране /КЕВР/ установи, че съгласно Решение № РД-02-14-2234/22.12.2009 г. /обн. в ДВ, бр. 7/2010 г./ на министъра на регионалното развитие и благоустройството „Водоснабдяване и канализация” ООД, гр. Силистра, вписано под № 46 в решението, извършва ВиК дейности на територията на гр. Силистра, а в списъка на ВиК операторите към 31.12.2015 г., дружеството е вписано под № 39 с териториален обхват, включващ общините Силистра, Алфатар, Главиница, Дулово, Кайнарджа, Ситово, Тутракан.

 

Изводи:
В разглеждания случай се възлага доставка на питейна вода и отвеждане на отпадъчни води за нуждите на „МБАЛ – Силистра” АД. Съгласно чл. 198а, ал. 1 от  Закона за водите (ЗВ), за нуждите на управлението, планирането и изграждането на ВиК системи и предоставянето на ВиК услуги територията на страната се разделя на обособени територии. Според чл. 198о, ал. 2 от същия закон, в границите на една обособена територия само един ВиК оператор може да осъществява дейности по стопанисване, поддържане и експлоатация на ВиК системи и съоръжения, както и по предоставяне на ВиК услуги на потребителите. Изключение е предвидено само за случаите, при които определени лица не обслужват цялата обособена територия, а отделни потребители (чл. 198о, ал. 2 във връзка с ал. 6 от ЗВ).

Видно от изложената фактическа обстановка и направената проверка, дружеството „Водоснабдяване и канализация” ООД, гр. Силистра притежава изключителни права за доставка на питейна вода, отвеждане и пречистване на отпадъчни води за територията на община Силистра, където се намира обектът на възложителя, за чийто нужди се обявява настоящата поръчка. Изложеното е основание за извод, че отсъствието на конкуренция не се дължи на изкуствено стесняване на параметрите на поръчката, респ. при възлагането на договор с такъв предмет е обосновано прилагането на чл. 79, ал. 1, т. 3, б. „в“ от ЗОП.

Предвид изложеното, прилагането на избраното основание в конкретния случай може да се приеме за законосъобразно.



	 

	ЗАКЛЮЧЕНИЕ 

	Прилагането на избраното правно основание е законосъобразно



	


	* Забележка: Съгласно чл. 229, ал. 2 от ЗОП с контрола по чл. 233 от ЗОП се оказва методическа помощ за законосъобразност при възлагането на обществени поръчки. Когато законосъобразното прилагане на избраното правно основание не е безспорно доказано при контрола и процедурата завърши със сключване на договор, АОП уведомява органите по чл. 238, ал. 1 от ЗОП (чл. 135, ал. 3 от ППЗОП).

	



